open-index/open-wikipedia-markdown huggingface dataset:
Majari

**Majari** () – miestas rytų Kuboje, Holgino provincijoje, į šiaurę nuo Kubos Santjago, prie Majari upės, netoli vandenyno kranto. Apylinkėse auginamos cukranendrės, tabakas, vaismedžiai, yra mangano, chromo, geležies rūdų telkinių. Vystoma nikelio metalurgijos, plastiko pramonė, veikia šiluminė jėgainė. Netoli Majari prasideda Siera Kristalio nacionalinis parkas.

## Istorija
Majari įkurta ispanų 1757 m. Savivaldybės centru tapo 1879 m.

## Šaltiniai
Koronelis

**Koronelis** () – miestas vidurio Čilėje, Biobio regione, prie Ramiojo vandenyno Arauko įlankos, į pietus nuo Konsepsjono, jo aglomeracijoje. Prekybinis (išvežamos akmens anglys) ir žvejybos uostas. Žuvies perdirbimo pramonė. Veikia dvi šiluminės jėgainės. Miesto apylinkėse kasamos akmens anglys. Kurortinė, poilsinė gyvenvietė (daugiausia lankoma Konsepsjono ir Talkahuano gyventojų).

Į Koronelio savivaldybę patenka priešais vandenyne esanti Šv. Marijos sala.

## Istorija
Vietovė ilgą laiką buvo gyvenama mapučių. XIX a. ispanai juos išstūmė ir atidarė anglių kasyklas. Koronelis įkurtas 1849 m., miesto teisės suteiktos 1875 m.

Per I pasaulinį karą 1914 m. lapkričio 1 d. prie Koronelio įvyko Vokietijos ir Didžiosios Britanijos jūrų eskadrų mūšis.

## Šaltiniai
San Chuan de la Magvana

**San Chuan de la Magvana** () – miestas vidurinėje Dominikos Respublikos dalyje, kalnų apsuptame San Chuano slėnyje, prie San Chuano upės, ~200 km į šiaurės vakarus nuo Santo Domingo. Provincijos centras. Plentai į Santo Domingą, Monte Kristį, Barahoną. Yra Oro uostas. Vystoma maisto pramonė, svarbus žemės ūkio centras – auginami ryžiai, kava, vaismedžiai, kukurūzai, bulvės, pupelės, veisiami galvijai. Veikia Vidurio rytų universiteto padalinys.

## Istorija
San Chuan de la Magvana – vienas seniausių salos miestų. Ispanų, vadovaujamų Diego Velaskeso de Kveljaro, įkurtas 1508 m. Pavadinta pagal vietinę tainų karalystę Magvaną. Miestas augo kaip svarbus žemdirbystės centras, plėtota cukraus pramonė.

## Šaltiniai
2019 m. pasaulio biatlono čempionatas

**2019 m. pasaulio biatlono čempionatas** – Tarptautinės biatlono sąjungos organizuojamas geriausių pasaulio biatlono atletų čempionatas, kuris vyko kovo 6 d. – kovo 17 d. Švedijos mieste Estešunde.

## Medalių lentelė

## Medalininkai
### Vyrai

### Moterys

### Mišrios rungtys

## Lietuva čempionate
;Rezultatai

;Estafetės

## Nuorodos
* Oficiali svetainė  (anglų k.)
Pasaulio greitojo čiuožimo trumpuoju taku čempionatas

**Pasaulio greitojo čiuožimo trumpuoju taku čempionatas** – kasmet vykstantis geriausių pasaulio greitojo čiuožimo trumpuoju taku sportininkų čempionatas. Turnyrą prižiūri ir organizuoja Tarptautinė čiuožimo sąjunga.

## Čempionatai

## Medalių lentelė
Atnaujinta po 2023 m. čempionato.

## Nuorodos
* ISU oficiali svetainė
Indrailis

**Indrailis** – ežeras Lietuvoje, Zarasų rajone, 7 km į pietvakarius nuo Dusetų. Ežero ilgis iš šiaurės vakarų į pietryčius – 0,15 km, plotis – iki 0,11 km. Altitudė 112,7 m. Krantai žemi, tik rytinis krantas aukštesnis, apaugę medžiais ir krūmais. Iš rytų ežerą supa miškas, kitose pakrantėse plyti pievos, auga krūmai. Ežeras nenutekantis, priklauso Indrajos upės baseinui (Šventosios upės baseinas).

## Šaltiniai
Jaqueline Sassard

**Žaklina Sasar** (; 1940 m. kovo 13 d. Nicoje, Prancūzijoje – 2021 m. liepos 17 d. Lugane, Šveicarijoje) – prancūzų aktorė, geriausiai žinoma vaidmenimis italų kine praėjusio amžiaus 7-ajame dešimtmetyje.

## Filmografija
* 1956 : Je plaide non coupable
* 1957 : Guendalina
* 1958 : Les Époux terribles
* 1959 : Estate violenta
* 1959 : Faibles femmes
* 1959 : Il Magistrato
* 1959 : Tutti innamorati
* 1959 : Ferdinando I. re di Napoli
* 1961 : I Soliti rapinatori a Milano
* 1961 : Mariti a congresso
* 1962 : Les Titans
* 1962 : Freddy und das Lied der Südsee
* 1963 : Sandokan, le tigre de Bornéo 
* 1964 : Malaizijos piratai
* 1964 : Le Sexe des anges
* 1965 : Le Stagioni del nostro amore
* 1967 : Accident
* 1968 : Blogos merginos (1968)

## Apdovanojimai
* San Sebastiano filmų festivalis – geriausia aktorė (1958 m.)

## Nuorodos

* IMDb profilis
Eleonora Brown

**Eleonora Braun** (, g. 1948 m. rugpjūčio 22 d. Neapolyje) – italų aktorė.

## Filmografija
* Dvi moterys (1960)
* Il giudizio universale (1961)
* Amore mio (1964)
* La battaglia dei Mods (1966)
* Tigras (1967)
* Cuore matto... matto da legare (1967)
* Il marinaio del Gibilterra (1967)
* 15 forche per un assassino (1967)
* Mirties nuosprendis (1968)
* Nuoga... tu mirsi (1968)
* Protagonisti per sempre (2014)

## Nuorodos

* IMDb profilis
Empty Sky

**„Empty Sky“** – debiutinis studijinis britų atlikėjo Elton John albumas, išleistas 1969 m. birželio 6 d. Jungtinėje Karalystėje, o 1975 m. sausio mėn. ir Jungtinėse Valstijose (kitokiu albumo viršeliu). 

## Įrašymas
„Empty Sky“ buvo įrašinėjamas nuo 1968 m. žiemos iki 1969 m. pavasario, DJM įrašų studijoje, tiesa, tai vienintelis Eltono ankstyvos karjeros albumas, kurio neprodiusavo jo ilgametis prodiuseris Gus Dudgeon'as. Vietoj jo prodiusavo Eltono draugas ir DJM darbuotojas Steve Brown. Albumas buvo įrašytas tiek stereo, tiek mono formatu, nors šiandieną toks albumas sunkiai prieinamas. Ant keletų įrašų Džonas groja klavesinu, pavyzdžiui geriau žinomame „Skyline Pigeon“, apie kurį jis sakė, jog tai "pirmoji daina, dėl kurios mes su Bernie jautėmės tikrai patenkinti". Albumui įrašinėti jis pasikvietė savo bei Steve draugus, iš jų gitaristas Caleb Quaye bei būgnininkas Roger Pope, kurie tuo metu buvo grupės „Hookfoot“ nariai. Vėliau prie Eltono dainų įrašinėjimo jie prisidėjo ir kuriant „Rock of the Westies“ albumą 1975 m. bei „Blue Moves“ 1976 m. Tony Murray iš grupės „The Troggs“ grojo bosine gitara. Taipogi albumo dainoje „Lady What's Tomorrow?“ pirmą kartą kartu su Eltonu ją įrašo ir jo būsimasis ilgalaikis būgnininkas Nigel Olsson. 

„Skyline Pigeon“ yra geriausiai žinomas kūrinys iš šio albumo, kuris yra vienintelis dažnai grojamas ir Eltono koncertuose. Vėliau ši daina kiek kitokia versija 1972 m. įrašoma ir 1973 m. albumui „Don't Shoot Me I'm Only the Piano Player“. Nors pats Eltonas Džonas sako, kad tai gana naivus albumas ir tuo metu net nežinojo kokia kryptimi eiti, jis prisimena kaip nepaprastai jautėsi įrašęs „Empty Sky“ dainą tokiu pat pavadinimu, esančią albume.

## Dainų sąrašas
Visas dainas parašė Elton John ir Bernie Taupin




### Papildomi įrašai (1995–1996)
Pateikė *Mercury* (1995) ir *Rocket* (1996)

## Kolektyvas

* Elton John – vokalai, pianinas, vargonai, *Fender Rhodes*, klavesinas
* Caleb Quaye – elektrinė gitara, akustinė gitara, kongai
* Tony Murray – bosinė gitara
* Roger Pope – būgnai, perkusiniai
* Nigel Olsson – būgnais dainai „Lady What's Tomorrow“
* Don Fay – saksofonas, fleita
* Graham Vickery – armonikėlė
Juodkūniškis

**Juodkūniškis** – ežeras Lietuvoje, Zarasų rajone, 8 km į pietryčius nuo Dusetų, 0,7 km į šiaurę nuo Vencavo ežero. Ežero ilgis iš šiaurės į pietus – 0,68 km, plotis – iki 0,29 km. Altitudė 147,7 m. Krantai aukšti, ištisai apaugę medžiais. Pakrantėse plyti pievos, stūkso miškeliai. Prie ežero įsikūrę Narkyčių kaimas ir nebegyvenamas Jatkūniškių kaimas. Pietinėje pakrantėje stūkso Narkyčių piliakalnis. Ežeras nenutekantis, priklauso Juškų upelio intako Kiaulinio baseinui.

## Šaltiniai
Juodžerys

**Juodžerys** arba **Juodžarys** – ežeras Lietuvoje, Zarasų rajone, 7 km į pietus nuo Dusetų. Ežero ilgis iš šiaurės į pietus – 0,23 km, plotis – iki 0,1 km. Altitudė 141,1 m. Krantai žemi, pelkėti, apaugę medžiais ir krūmais. Pakrantėse plyti dirbami laukai ir pievos. Iš rytų į šiaurę ežerą prateka Juodžerys (Šventosios upės baseinas). Šalia įsikūręs Naršėnų kaimas.

## Šaltiniai
Kalniškių ežeras

**Kalniškių ežeras** arba **Veselavos ežeras** – ežeras Lietuvoje, Zarasų rajone, 4 km į pietryčius nuo Turmanto. Ežero ilgis iš šiaurės vakarų į pietryčius – 0,33 km, plotis – iki 0,19 km. Altitudė 135,1 m. Krantai žemi, pelkėti, apaugę medžiais ir krūmais. Šiaurinėje ir pietrytinėje pakrantėse auga miškas, kitose pakrantėse plyti pievos. Šiaurėje išteka upelis link Skirnos upės intako S-3 (Drūkšių ežero baseinas).

Vakarinėje pakrantėje įsikūręs Veselavos kaimas. Pietvakarine pakrante eina kelias .

## Šaltiniai
Dzeržinskis (miestas)

**Dzeržinskis** () – miestas Rusijoje, Maskvos srityje, prie pat rytinių Maskvos pakraščių (nuo sostinės atskirtas žiedinės Maskvos magistralės) ir Maskvos upės. Ribojasi su Kotelnikų ir Lyktarino miestais. Netoliese yra Liubercų I geležinkelio stotis. Gaminamas raketinis kuras, veikia šiluminė jėgainė. Maskvos upėje yra prieplauka. Dzeržinskyje yra 3 cerkvės bei Šv. Nikolajaus Ugrešos vyrų vienuolynas (įkurtas 1380 m.).

## Istorija
1380 m. Dmitrijus Donietis dabartinio miesto vietoje pastatydino vienuolyną. Aplink jį susikūrė keli kaimai. XX a. 3-ajame dešimtmetyje vienuolyno patalpose įrengta vaikų darbo komuna, o 1938 m. sudaryta Dzeržinskio miesto tipo gyvenvietė.

1956 m. pastatyta šiluminė jėgainė, gyvenvietė pradėjo sparčiai plėstis. 1981 m. suteiktas miesto statusas.

## Šaltiniai
Divjos urvas

**Divjos urvas** () – karstinis smiltainio urvas Rusijoje, Permės krašte, Šiaurės Uralo vakariniuose šlaituose, Kolvos upės slėnyje. Bendras urvų ilgis – 10,1 km (nors gali būti ir ilgesnis, nes ne visi urvai ištyrinėti). Viduje yra apie 60 grotų (didžiausios – Devos, Vetlano, Gvozdeckio, Ryčkovo ir kt.). Yra požeminių ežerų (didžiausias – Saulės urve, ~180 m²). Gausu stalaktitų, stalagmitų ir kitokių speleotemų.

Urvą pirmasis 1770 m. ištyrinėjo geografas Piotras Ryčkovas. Urvo pavadinimas suteiktas pagal žodį *дивий* – „stebuklingas“. 1965 m. paskelbtas geologiniu paminklu.

## Šaltiniai
2019 m. pasaulio greitojo čiuožimo trumpuoju taku čempionatas

**2019 m. pasaulio greitojo čiuožimo trumpuoju taku čempionatas** – Tarptautinės čiuožimo sąjungos organizuotas geriausių pasaulio greitojo čiuožimo trumpuoju taku atletų čempionatas, kuris vyko kovo 8 d. – kovo 10 d. Bulgarijos mieste Sofijoje.

## Medalių lentelė

## Medalininkai
### Vyrai

### Moterys

## Nuorodos
* Oficiali svetainė
Vitalė Vinickienė

**Vitalė Vinickienė** (g. 1949 m. gruodžio 3 d. Dungeriuose) – gydytoja, Lietuvos politinė bei visuomenės veikėja.

## Biografija

1967 m. baigė Tauragės 2-ąją vidurinę mokyklą, 1973 m. – Vilniaus valstybinio Vinco Kapsuko universiteto Medicinos fakultetą, 2001 m. – Kauno technologijos universitete Ekonomikos ir vadybos fakultetą.

1973–1974 m. Vilniaus miesto klinikinės ligoninės gydytoja, 1975–1990 m. Vilniaus miesto pramonės įmonių poliklinikos gydytoja. 1983–1990 m. Vietinės pramonės, komunalinio ūkio ir buitinių paslaugų darbininkų profsąjungų centro komiteto gydytoja patikėtinė. 1990–2002 m. Vilniaus greitosios pagalbos universitetinės ligoninės gydytoja. 1997–2003 m. Valstybinės medicininio audito inspekcijos prie Sveikatos apsaugos ministerijos direktorė.

2003–2004 m. Lietuvos Respublikos Prezidento Rolando Pakso patarėja valstybės sveikatos politikos klausimais. 2005 m. Vilniaus miesto universitetinės ligoninės pavaduotoja organizaciniams klausimams. 2006–2012 m. Medicinos audito instituto direktorė.

2004–2007 m. Vilniaus miesto savivaldybės tarybos narė. 2009 m. Seimo nario Roko Žilinsko, 2009–2012 m. Seimo narių Vytauto Kurpuveso ir Zitos Užlytės, 2018–2020 m. Onos Valiukevičiūtės padėjėja-sekretorė.

2014–2017 m. Europos Parlamento nario R. Pakso padėjėja.

## Šaltiniai
Myrnohradas

**Myrnohradas** () – miestas rytų Ukrainoje, Donecko srityje, 59 km į šiaurės vakarus nuo Donecko, 16 km nuo Pokrovsko geležinkelių mazgo. Kasamos akmens anglys. Veikia kultūros namai, kalnakasybos muziejus.

2001 m. 64,2 % miesto gyventojų buvo ukrainiečiai, 31,3 % – rusai, 0,7 % – totoriai, 0,6 % – gudai.

## Istorija
Gyvenvietė pradėjo kurtis XX a. pr., atidarius anglių šachtas. 1938 m. keletas kalnakasių gyvenviečių į ***Dimitrovo*** (*Димитров*) gyvenvietę (pavadintas pagal bulgarų komunistą Georgijų Dimitrovą), kuri 1965 m. tapo miestu. 1972 m. prie Dimitrovo prijungtas Novoekonomičnojės miestas.

2016 m. miestas pervadintas į Myrnohradą.

## Šaltiniai
Dinara

**Dinara** () – vienas iš Dinarų kalnyno kalnagūbrių, besidriekiantis per Kroatiją bei Bosniją ir Hercegoviną. Driekiasi iš šiaurės vakarų į pietryčius ~100 km, lygiagrečiai su šalimais telkšančios Adrijos jūros krantu. Šiaurinę ribą žymi Deralos perėja, pietinę – Privijos. Kalnagūbrio plotis – apie 20 km. Iškyla iki 1913 m aukščio (Troglavo k., Bosnija ir Hercegovina). Be to, šiame kalnagūbryje yra aukščiausia Kroatijos vieta – Dinaros kalnas (1831 m).

Kalnai sudaryti iš smiltainio, būdingi karstiniai reiškiniai. Šlaituose auga subtropiniai krūmynai, ąžuolų, bukų miškai. Viršukalnės plikos.

Pagal Dinaros kalnagūbrį pavadintas visas Dinarų kalnynas. Vietovardis, matyt, ilyriškos kilmės. Romėnų laikais kalnai vadinti .

## Šaltiniai
Perl Harboro užpuolimas

**Perl Harboro užpuolimas** – netikėta Japonijos imperijos karinės aviacijos ir laivyno ataka prieš Jungtinių Amerikos Valstijų karinę jūrų bazę Perl Harbore, tuometinėje Havajų teritorijoje 1941 m. gruodžio 7 d. rytą. Užpuolimas, taip pat žinomas kaip **Perl Harboro mūšis**, lėmė Jungtinių Valstijų įsitraukimą į Antrąjį pasaulinį karą. Japonijos kariuomenės vadovybė planuodama šią operaciją naudojo keletą pavadinimų, tokių kaip *Havajų operacija*, *Operacija AI* ir *Operacija Z*.

Japonija tikėjosi, kad ataka atbaidys JAV Ramiojo vandenyno laivyną nuo kišimosi į Japonijos imperijos suplanuotus karinius veiksmus prieš Pietryčių Azijoje esančias Jungtinės Karalystės, Nyderlandų ir JAV užjūrio teritorijas. Per septynias valandas trukusį puolimą Japonija taip surengė koordinuotas atakas prieš JAV priklausančias Filipinų salas, Guamą ir Veiko salą, ir Britų imperijai priklausančias teritorijas: Malaiziją, Singapūrą ir Honkongą. Japonijos imperijos požiūriu šios atakos buvo prevencinio pobūdžio.

Perl Harboro užpuolimas prasidėjo 7 val. 48 min. Havajų laiku. Karinė bazė buvo užpulta 353 Japonijos imperijos orlaivių dviem puolimo bangomis. Keturi JAV linijiniai laivai buvo apgadinti, keturi buvo nuskandinti. Japonijos ataka padarė didelių nuostolių JAV karinėms pajėgoms. Atakos metu žuvo 2402 ir buvo sužeisti 1282 amerikiečiai.

Šis netikėtas užpuolimas šokiravo JAV visuomenę ir kitą dieną – gruodžio 8 d. JAV paskelbus karą Japonijai, šalis oficialiai įsitraukė į Antrąjį pasaulinį karą. Gruodžio 11 d. Nacių Vokietija ir Italija paskelbė karą JAV. JAV taip pat atsakė tuo pačiu. JAV visuomenėje nesikišimo politikos palaikymas, kuris pamažu pradėjo mažėti po Prancūzijos kapituliacijos 1940 m., visiškai išnyko.

Nors būta ir daugiau Japonijos karinių veiksmų, apie kuriuos nebuvo pranešta iš anksto, tačiau formalaus perspėjimo nebuvimas, ypač kai vyko derybos dėl taikos susitarimo, privertė JAV prezidentą Frankliną Ruzveltą paskelbti, kad 1941 m. gruodžio 7 d. yra „data, kuri istorijoje išliks kaip gėdinga diena”. Kadangi ataka įvyko be karo paskelbimo ir be jokio išankstinio perspėjimo, Perl Harboro užpuolimas vėliau Tarptautinio Karinio Tolimųjų Rytų Tribunolo buvo pripažintas kaip karo nusikaltimas.

## Šaltiniai
Mergina ir generolas

**Mergina ir generolas** () – 1967 m. sukurtas antikarinis filmas

## Pagrindiniai aktoriai
: *Aktorius – vaidmuo*
* Rod Steiger – generolas
* Virna Lisi – Ada
* Umberto Orsini – eilinis Taraskonis
* Tony Gaggia – leitenantas
* Marco Mariani – kapralas 

## Turinys
 
Pirmasis pasaulinis karas. Du italų kareiviai pramiegojo priešo puolimą ir ryte atsibuda austrų užimtoje teritorijoje. Bandydami pasiekti fronto liniją, jie netyčia užklimpa austrų generolą, išėjusį iš slėptuvės atlikti gamtinių reikalų. Kareiviai nusprendžia suimti priešą ir kartu nugabenti jį pas saviškius, tikėdamiesi už tai gauti medalį bei piniginį apdovanojimą. Netrukus vienas jų patenka į austrų nelaisvę, tačiau eilinis Taraskonis užsispyrusiai bando su belaisviu keliauti toliau. Viename kaimelyje generolas pabėga, o jo beieškodamas eilinis sutinka italę merginą Adą, kuri už pusę būsimos premijos sutinka padėti rasti bėglį, o paskui kastu pasiekti saviškių pozicijas.
Elton John (albumas)

**„Elton John“** – antrasis studijinis britų atlikėjo Elton John albumas, išleistas 1970 m. balandžio 10 d. kompanijos „DJM Records“. Taip pat išleistas „Uni Records“ kompanijos, kaip debiutinis Eltono Džono albumas Jungtinėse Valstijose, dėl ko patys amerikiečiai kurį laiką manė, jog tai jo pats pirmasis albumas. Singlas „Your Song“ iš albumo tapo pirmuoju jo hitu, o albumas 1971 m. tapo auksiniu Jungtinėse Valstijose. Tai pačiais metais jis buvo nominuotas ir Grammy Awards už metų albumą. 

Tai buvo pirmasis albumas, kurį prodiusavo Eltono ilgametis prodiuseris Gus Dudgeon. Šis albumas 2003 m. žurnalo „Rolling Stone“ sąraše užėmė 468 vietą tarp geriausių 500 visų laikų albumų. 

## Dainų sąrašas

#### Pirma pusė

# „Your Song“ – 4:02
# „I Need You to Turn To“ – 2:35
# „Take Me to the Pilot“ – 3:47
# „No Shoe Strings on Louise“ – 3:31
# „First Episode at Hienton“ – 4:48

#### Antra pusė

# „Sixty Years On“ – 4:35
# „Border Song“ – 3:22
# „The Greatest Discovery“ – 4:12
# „The Cage“ – 3:28
# „The King Must Die“ – 5:23

### Papildomi įrašai (1995–1996 išleisti Mercury ir Rocket)

# „Bad Side of the Moon“ – 3:15
# „Grey Seal“ – 3:35
# „Rock and Roll Madonna“ – 4:17

## Kolektyvas

* Elton John – pianinas, vokalai, klavesinas
* Diana Lewis – *Moog* sintezatorius
* Brian Dee – vargonai
* Frank Clark – akustinė gitara, dviguba bosinė gitara
* Colin Green – papildoma gitara, ispaniška gitara
* Clive Hicks – dvylikos stygų gitara, ritminė gitara, gitara, akustinė gitara
* Roland Harker – gitara
* Alan Parker – ritminė gitara
* Caleb Quaye – pagrindinė gitara, papildoma gitara
* Dave Richmond – bosinė gitara
* Alan Weighall – bosinė gitara
* Les Hurdle – bosinė gitara
* Barry Morgan – būgnai
* Terry Cox – būgnai
* Dennis Lopez – perkusiniai
* Tex Navarra – perkusiniai
* Skaila Kanga – arfa
* Paul Buckmaster – violončelės solo, orkestrinės aranžuotės ir dirigavimas 
* David Katz – orkestro rangovas
* Madeline Bell – pritariamasis balsas
* Tony Burrows – pritariamasis balsas
* Roger Cook – pritariamasis balsas
* Lesley Duncan –pritariamasis balsas
* Kay Garner – pritariamasis balsas
* Tony Hazzard – pritariamasis balsas
* Barbara Moore – pritariamasis balsas, choro vadovė

;
Kristus stabtelėjo Ebolyje

**Kristus stabtelėjo Ebolyje** () – 1979 m. sukurta drama pagal žymaus italų antifašisto Carlo Levi autobiografiją, išleistą 1945 m. 

Filme pasakojama apie 1935-36 m. jo patirtą tremtį į atokų Italijos kaimelį, kuriame tai pat buvo izoliuoti kiti politiškai nepatikimi žmonės. Levi, pagal išsilavinimą gydytojas, laikė save dailininku ir šiame kaime susipažino su įvairiais žmonėmis: politikais, turtuoliais ir paprastais eiliniais kaimiečiais. Matydamas prastą šių buitį, Levi pradeda verstis gydytojo praktika ir ilgainiui čia tampa gerbiamu žmogumi, kol, pasibaigus tremčiai, turi išvykti.

## Pagrindiniai aktoriai
: *Aktorius – vaidmuo*
* Gian Maria Volonte – Carlo Levi
* Leam Massari – Luisa Levi
* Paolo Bonacelli – donas Luigi Magalone
* Alain Cuny – baronas Nicola Rotunno
* Irene Papas – Giulia Venere 
* Friancois Simon – donas Traiella

## Apdovanojimai
* BAFTA – geriausias užsienio filmas
* David di Donatello – geriausias filmas ir geriausias režisierius
* Nastro d'argento – geriausia antrojo plano aktorė (L. Massari)
* Maskvos tarptautinis kino festivalis – pagrindinis prizas
* Čikagos filmų festivalis (nominacija) – geriausias režisierius
Aistros vaisiai (filmas)

**Aistros vaisiai** () – 2003 m. Nyderlanduose sukurtas filmas.

## Pagrindiniai aktoriai
: *Aktorius – vaidmuo*
* Peter Paul Muller – Arminas (vyras)
* Carice van Houten – Monika (žmona)
* Halina Reijn – Elen (antroji žmona)
* Jan Decleir – Hubas (Armino tėvas)
* Dai Carter – Bo (sūnus)

## Turinys

Vienišas tėvas Arminas, atlikęs tyrimus, sužino esąs nevaisingas. Jo 14-mečio sūnaus Bo motina Monika mirė prieš 9 metus, tačiau jis nusprendžia bet kokia kaina sužinoti, kas yra tirasis vaiko tėvas. Jo antroji žmona Elena, kuri buvo gera Monikos draugė, žino, kas tikrasis tėvas, tačiau Arminas apie tai nežino. Jo bandymai sužinoti tiesą griauna santykius tiek su antrąja žmona, tiek su sūnumi, tačiau Arminas nesiliauja, kol neapsikentusi Eleną atskleidžai tiesą – tikrasis Bo tėvas yra itin artimas žmogus...

## Pagrindiniai apdovanojimai
* Nyderlandų filmų festivalis – geriausias garsas
* Nyderlandų filmų festivalis (nominacija) – geriausias filmas, geriausia aktorė (H. Reijn)
Slopinimas

**Slopinimas** () – 1976 m. Italijoje sukurta erotinė drama.
 
## Pagrindiniai aktoriai
: *Aktorius – vaidmuo*
* Claudine Beccarie – Kerol
* Ivan Rassimov – Piteris
* Ilona Staller – Ana
* Patrizia Gori
* Mattia Machiavelli
* Adolfo Caruso

## Turinys

Kerol – turtinga našlė, besistengianti užmiršti savo nesėkmingą santuoką. Kartu su savo sekretore ir meiluže Ana ji atvyksta stebėti savo paveldėto ristūno dalyvavimo žirgų lenktynėse. Moterys nerūpestingai leidžia laiką, tačiau Kerol stengiasi nuolat kontroliuoti Anos veiksmus, o šiai susipažinus su vaikinu – šį nuvilioti.
 
Galiausiai pati Kerol sulaukia tinkamo iššūkio, kuomet jos žirgas pralaimi lenktynes kitam ristūnui, kurio šeimininkas – avantiūristas Piteris, laimėjęs savąjį žirgą kortomis...
Kazimieras Gediminas Prapuolenis

**Kazimieras Gediminas Prapuolenis** (sutrumpinai **Kaz**, g. 1956 m. liepos 31 d. Hobokene, JAV) – lietuvių kilmės amerikiečių animatorius ir iliustratorius. Yra prisidėjęs prie serialų „Kempiniukas Plačiakelnis“ ir „Finas ir Ferbis“ kūrimo, jo iliustracijas ar komiksus yra spausdinę „Details“, „The New Yorker“, „Nickelodeon Magazine“, „The Village Voice“ ir kiti laikraščiai bei žurnalai. Už kūrinį *Camp Lazlo* 2008 m. pelnė Primetime Emmy apdovanojimą. Prapuolenis yra sukūręs ir 2019 m. naujai įrašyto Andriaus Mamonotovo albumo „Šiaurės naktis. Pusė penkių“ viršelį.

## Šaltiniai

## Nuorodos
* Oficialius puslapis
Abu Huraira

**Abu Huraira** (, apie 599–603 – 681 m.) – VII a. Mahometo bendražygis (sahabas), padiktavęs ar jo autorystei priskiriama daugiausiai hadisų.

## Biografija
Abd al Šamsas ibn Sakhras gimė 599–603 m. laikotarpyje Bahoje (Jemenas). Jis buvo kilęs iš Dausių genties. Vaikystėje jis buvo pramintas Abu Huraira, kas reiškia „kačiukų tėvas“, dėl jo globotų kačių. Islamą priėmė atsivertus genties vadui Tufailui ibn Amrui. Jis lydėjo vadą į Meką susitikti su Mahometu ir ten vietoj pagoniško Abd al Šamso („saulės tarnas“) jam buvo suteikta islamiškas Abdur Rahmano („gailestingojo tarnas“) vardas. Po septynerių metų jis prisijungė prie musulmonų bendruomenės Medinoje, kur patyrė badą ir skurdą. Pasak tradicijos, jo motina įnirtingai priešinosi atsivertimui į islamą ir priėmė islamą tik tuomet, kai dėl jos atsivertimo pasimeldė Mahometas. Pasak tradicijos, Abu Huraira apie 2–3 metus mokė Medinos gyventojus islamo, pasakojo hadisus iš Mahometo gyvenimo. Jis dalyvavo musulmonų žygiuose, matė jų pradinę ekspansiją ir jau po Mahometo mirties dalyvavo Mutos mūšyje prieš bizantiečius bei Ridos karuose.

Pasak sunitų tradicijos, Abu Huraira turėjo fenomenalią atmintį. Esą tuometinis Medinos valdytojas Marvanas liepė surašyti jo hadisus viena tema sekretoriui ir po metų apsimetė, kad rankraščiai dingo. Abu Huraira iš naujo juos padiktavo esą nesuklydęs nei viena raide. Kalifas Umaras esą priešinosi Abu Hurairos hadisų skleidimui ir grasino jam ištrėmimu, nes baiminosi, kad jo hadisai gali būti maišomi su Korano tekstu. Umaro valdymo metu viešas hadisų citavimas buvo uždraustas. Buvo kitų islamo žinovų, kurie irgi abejojo Abu Hurairos autoritetu. Umaro valdymo metu jis kurį laiką buvo paskirtas Bahreino vietininku. Po to visą laiką gyveno ir mokė Medinoje. Valdant Omejadams kurį laiką buvo paskirtas Medinos vietininku. Jis mirė 681 m. Tikima jį esant palaidotą Al Baki kapinėse prie Pranašo mečetės Medinoje. Jis padiktavo ar jo autorystei priskiriami apie 5375 hadisai, daug daugiau nei kurio kito hadisų pasakotojo, dėl to jis ypač gerbiamas tarp praktikuojančių sunitų. Ne visi šiitai pripažįsta jo hadisų autentiškumą, bet tai greičiausiai įtakota bendro šiitų sahabų patirties atmetimo.

## Šaltiniai
* Cenap Çakmak. *Islam: A Worldwide Encyclopedia. Vol I.* ABC-CLIO, 2017, p. 34-36
San Pedro ugnikalnis (Čilė)

**San Pedro ugnikalnis** () – ugnikalnis šiaurės Čilėje, Anduose, Atakamos dykumoje, netoli Bolivijos sienos. Patenka į Antofagastos regioną. Šalimais stūkso San Pablo ugnikalnis.

San Pedro ugnikalnis siekia 6145 m aukštį. Jį sudaro du kūgiai – senesnis (aukštesnis) ir jaunesnis. Sudaryti iš andezito, dacito. Pastaraisiais laikais veiklus yra tik jaunesnysis kūgis. Jo išsiveržimai minimi XIX a. pab. – XX a. pirmoje pusėje. Dabar jo šlaituose veikia fumarolės.

## Nuorodos
* Ugnikalnių duomenų bazė


Ojo de San Pedro, Chile, 2016-02-09, DD 30.JPG|San Pedro ugnikalnis iš buvusio ežerėlio vietos
San Pedro volcano, Antofagasta, Chile.jpg|Ugnikalnio kūgis
FCAB EMD GT22CU-3 San Pedro - Ascotan.jpg|Geležinkelis ugnikalnio papėdėje
Hasanas ibn Ali

**Hasanas ibn Ali** (624–670 m.) – VII a. arabų kalifato veikėjas, Mahometo anūkas, šiitų tradicijoje antrasis imamas.

## Biografija

Hasanas ibn Ali buvo artimo Mahometo bendražygio Ali ibn Abu Talibo ir Mahometo dukters Fatimos vyriausiasis sūnus. Jis gimė 624 m. ir vaikystėje bendravo su Mahometu iki pastarojo mirties 632 metais. Jis nedalyvavo politikoje iki 656 m., kai nužudžius trečiąjį kalifą Usmaną jo tėvas Ali buvo išrinktas naujuoju kalifu. Hasanas buvo pasiųstas tėvo į Kufą rinkti rėmėjų ir karių. Prasidėjus Pirmajai fitnai 657 m. Hasanas dalyvavo Sifino mūšyje Sirijoje tarp Ali ir Muavijos kariuomenių, kuris baigėsi nepalankiomis Ali derybomis. Jo tėvo autoritetas smuko ir Ali buvo nužudytas 661 m. Kufoje charidžitų sukilėlių žudiko. Alidų rėmėjai siekė, kad kalifu taptų Hasanas. Jis buvo surinkęs kariuomenę Kufoje ir išsiruošęs į žygį prieš Muavijos pajėgas. Tačiau pačioje armijoje buvo maištaujančių, jam trūko pinigų sumokėti kariams, jau žygio metu daug jų atskilo. Sutikus Muavijos pajėgas Hasanas atsisakė stoti į kovą ir susitarė su Muavija, kad nekovos dėl kalifo vardo. Jis grįžo gyventi į Mediną gaudamas solidžias išmokas iš Muavijos. Po jo pasitraukimo Alidų šalininkai buvo nusivylę, jų judėjimas buvo užgniaužtas Muavijos ir daugelis jų naujuoju savo lyderiu pradėjo matyti Hasano jaunesnįjį brolį Huseiną. Hasanas ibn Ali mirė 670 m. Medinoje, palaidotas Al Baki kapinėse prie Pranašo mečetės. Kai kuriuose istoriniuose šaltiniuose tvirtinama, kad jis buvo nunuodytas vienos iš žmonų Muavijos I nurodymu. Šiitai laiko Hasaną teisėtu Mahometo įpėdiniu ir antruoju imamu istorijoje.

## Šaltiniai
* Enciklopedija Britannica
Gabrio ežeras

**Gabrio ežeras** () – ežeras Lietuvoje, Zarasų rajone ir Latvijoje, Aukštutinės Dauguvos savivaldybėje, 4 km į šiaurės rytus nuo Zarasų. Ežero ilgis iš šiaurės vakarų į pietryčius – 0,24 km, plotis – iki 0,11 km. Altitudė 133,1 m. Lietuvoje yra ~ 1 ha ežero. Pietvakarinis krantas aukštokas, kiti krantai žemi, vietomis pelkėti. Ežerą iš visų pusių supa miškas. Gabrio ežeras nenutekantis, priklauso Laukeso ežero baseinui.

## Šaltiniai
SC Cambuur stadionas

**SC Cambuur stadionas** () – futbolo stadionas Leuvardene, Nyderlanduose. Stadionas atidarytas 1936 m., jame telpa 10 500 žiūrovai. Stadione namų rungtynes žaidžia SC Cambuur futbolo klubas.

Stadioną planuojama atnaujinti, manoma, kad atnaujinimas kainuos apie 35 mln. eurų.

## Šaltiniai

## Nuorodos

* http://www.fieldturf.eu/en/featured-installations/cambuur-stadion-leeuwarden
Gvadalupė (Nuevo Leonas)

**Gvadalupė** () – miestas šiaurės rytų Meksikoje, Nuevo Leono valstijoje, prie Santa Katarinos upės, rytinis Monterėjaus priemiestis. Tai antras pagal dydį valstijos miestas. Tai daugiausia „miegamasis“ Monterėjaus priemiestis. Perdirbama žemės ūkio produkcija, prekiaujama apylinkėse auginamais kukurūzais, daržovėmis, galvijininkystės ir avininkystės produkcija. Veikia muziejus.

Gvadalupėje yra BBVA Bancomer stadionas, kuriame rungtyniauja „CF Monterrey“ klubas.

## Istorija
Vietovė gyvenama nuo seno. Išaugus Monterėjui, čia įveisti cukranendrių ir kukurūzų pasėliai. Oficialiai gyvenvietė įkurta 1716 m. ir pavadinta pagal žemės savininką *Capitán Nicolás Ochoa de Elejalde*. Tačiau vėliau žemės atiteko bažnyčiai. 1756 m. vietovė pervadinta į *Pueblo de la Nueva Tlaxcala de Nuestra Señora de Guadalupe de Horcasitas* Gvadalupės Mergelės garbei. 1825 m. gavo savivaldą.

## Šaltiniai
Ensenada

**Ensenada** () – miestas šiaurės vakarų Meksikoje, Žemutinės Kalifornijos valstijoje (3-as pagal dydį), Kalifornijos pusiasalyje, Ramiojo vandenyno pakrantėje, netoli Jungtinių Amerikos Valstijų sienos.

Yra žvejybinis ir prekybinis giliavandenis uostas (išvežama medvilnė, smėlis, smiltainis), oro uostas. Plentai į Tichuaną, Kabo San Lukasą, Tekatę. Vystoma laivų statybos, cemento, popieriaus, siuvimo, maisto (vyno, žuvų konservų) pramonė. Apylinkėse auginamos vynuogės, alyvuogės, kviečiai, daržovės.

Ensenada yra svarbus mokslų centras: veikia Žemutinės Kalifornijos, Šočikalko universitetai, Meksikos nacionalinio universiteto Astronomijos ir Fizikos institutai, nanotechnologijų centras. Yra mokslo, istorijos, kultūros muziejai, karinė jūrų bazė.

Ensenada yra svarbus turistinis centras. Uostą lanko kruiziniai laivai.

Ensenados savivaldybė yra didžiausia visoje Meksikoje ir apimą didžiąją Žemutinės Kalifornijos dalį (plotas 52 482 km²).

## Istorija

1542 m. stovyklavietę, pavadintą *San Mateo* įkūrė Chuano Rodrigeso Kabriljo ekspedicijos nariai. 1602 m. šalia esančioje įlankoje apsistojęs Sebastianas Viskainas vietovę pervadino į *Ensenada de Todos Santos* – „Visų Šventųjų užutėkį“.

XVII–XVIII a. čia steigėsi jėzuitų misijos, vėliau juos pakeitė dominikonai. 1882 m. Ensenada tapo Žemutinės Kalifornijos sostine, bet 1915 m. ji perkelta į Meksikalį.

Miestas suklestėjo XX a. pirmoje pusėje, kai dėl prohibicijos JAV į kaimyninius Meksikos miestus ėmė plūsti amerikiečiai. Čia steigti viešbučiai, barai, naktiniai klubai.

## Šaltiniai
Kampuotis I

**Kampuotis I** () – ežeras Lietuvoje, Zarasų rajone ir Latvijoje Aukštutinės Dauguvos savivaldybėje, 2,5 km į šiaurės vakarus nuo Turmanto. Ežero ilgis iš vakarų į rytus – 0,61 km, plotis – iki 0,28 km. Altitudė 128,9 m. Lietuvoje yra ~ 6,3 ha ežero. Šiaurinis ir pietinis krantai vietomis aukštoki, vakarinis ir rytinis – žemi, pelkėti. Pietinis krantas apaugęs medžiais ir krūmais. Pakrantėse plyti pievos ir dirbami laukai. Iš vakarų į rytus ežerą prateka Laukesos intakas Vilenka link Kampuočio II ežero.

Šiaurinėje pakrantėje Latvijoje įsikūręs Kumpočių kaimas.

## Šaltiniai
Karklinis (Zarasų r., Antazavės sen.)

**Karklinis** – ežerėlis Lietuvoje, Zarasų rajone, 4,5 km į šiaurę nuo Antazavės, 0,1 km į pietvakarius nuo Zirnajo ežero. Ežero ilgis iš šiaurės vakarų į pietryčius – 0,12 km, plotis – iki 0,08 km. Altitudė 106,8 m. Krantai žemi, sausi, apaugę medžiais ir krūmais. Pakrantėse plyti pievos, krūmynai, pietryčiuose auga miškelis. Šiaurės vakaruose išteka upeliukas link čia pat tekančios Kumpuolės (Zalvės upės baseinas). Šalia įsikūręs Salinių kaimas.

## Šaltiniai
Arnas Borodinas

**Arnas Borodinas** (g. 1999 m. kovo 23 d.) – Lietuvos futbolininkas, rungtyniaujantis saugo pozicijoje.

## Karjera
Sąlyginai karjerą kaip profesionalas pradėjo FK Trakai. 2017 m. žaidė už šios ekipos dublerius Pirmoje šalies lygoje.

2018 m. buvo FK Utenis žaidėjas ir dalyvavo Pirmos lygos pirmenybėse.

Už FC Stumbras žaidžia nuo 2019 m. Jau spėjo debiutuoti A lygoje.

## Rinktinės
Atstovavo įvairaus amžiaus jaunimo rinktinėms.

## Šaltiniai

## Nuorodos
* alyga.lt
* fcstumbras.lt
Karklinis (Zarasų r.)

**Karklinis** – ežeras Lietuvoje, Zarasų rajone, 3,5 km į vakarus nuo Antazavės. Ežero ilgis iš šiaurės į pietus – 0,21 km, plotis – iki 0,13 km. Altitudė 103,4 m. Krantai žemi, tik vakarinis krantas aukštokas. Krantai ištisai apaugę medžiais ir krūmais. Iš pietryčių prieina Antazavės šilas, kitose pakrantėse plyti pievos. Šalia įsikūręs Pakačinių kaimas. Ežeras nenutekantis, priklauso Zalvės upės baseinui.

## Šaltiniai
Matheus Gama

**Mateušas Gama** (*Matheus Santos da Gama*; g. 1994 m. spalio 27 d.) – Brazilijos futbolininkas, saugas. Atstovavo Kauno „Stumbrui“.

## Karjera
Žaidėjas kilęs iš Brazilijos.

Į Lietuvą atvyko 2018 m. ir tapo „Stumbro“ nariu. Tais metais A lygoje nežaidė. 

Debiutas A lygoje įvyko 2019 m. pirmojo turo rungtynėse, kai FC Stumbras 1:0 nugalėjo FK Panevėžys.
## Išnašos

## Nuorodos
* 
* Soccerway 
* lietuvosfutbolas.lt
* flashscore
Grauvas

**Grauvas** (, ) – miestelis Nyderlandų šiaurėje, Fryzijos provincijoje, nuo 2014 m. priklauso Leuvardeno savivaldybei. 5655 gyventojų (2017 m.). Miestas įsikūręs prie Pikmerio ežero ir princesės Margaritos kanalo. Yra geležinkelio stotis, romaninė XIII a. Šv. Petro bažnyčia.

## Žymūs žmonės
* Halbertsma broliai
** Eltšė Halbertsma (1797–1858); gydytojas ir rašytojas
** Jostas Halbertsma (1789–1869); poetas
** Šelingas Hidesas Halbertsma (1792–1852); rašytojas, poetas ir pirklys
* Atjė Koilenas-Delstra (1938–2013); čiuožėjas trumpuoju taku
* Pibas Ovitijus fan Abema (1542–1618); dvasininkas
* Haitskė Pilmanas (g. 1954); čiuožėjas trumpuoju taku
San Nikolas de los Garsa

**San Nikolas de los Garsa** () arba tiesiog ***San Nikolasas*** – miestas šiaurės rytų Meksikoje, Nuevo Leono valstijoje, šiaurinis Monterėjaus priemiestis. Tai trečias pagal dydį valstijos miestas. Per San Nikolas de los Garsą eina Monterėjaus–Nuevo Laredo geležinkelis ir plentas.

Tai daugiausia „miegamasis“ priemiestis. Vystoma maisto (mėsos, pieno), siuvimo, statybinių medžiagų pramonė, apylinkėse veisiami galvijai. Veikia 1826 m. įkurtas Nuevo Leono universitetas. Jo stadione rungtyniauja „Tigres UANL“ klubas.

Miesto apylinkės siekia Monterėjaus aukštumų nacionalinio parko teritoriją.

## Istorija
San Nikolas de los Garsa įkurta 1597 m. ir pavadinta žemių savininko Pedro de la Garsos garbei. 

Augti gyvenvietė pradėjo tik XX a. antroje pusėje, pradėjus plėtoti pramonę ir plečiantis Monterėjui. Miestas nuo 1970 m.

## Sportas
* Tigres UANL – futbolo klubas; rungtyniavo aukščiausioje šalies lygoje;
* Estadio Universitario (UANL) – namų stadionas; talpinantis 41 625 žiūrovus;

## Šaltiniai
Katišius (Zarasų r.)

**Katišius** – ežeras Lietuvoje, Zarasų rajone, 11 km į vakarus nuo Salako, paribyje su Utenos rajonu. Kranto linija labai vingiuota, ilgis iš vakarų į rytus – 0,5 km, plotis – iki 0,5 km. Altitudė 152,4 m. Yra 2 salos (0,09 ha ir 0,07 ha). Šiaurinis ir pietrytinis krantai aukšti, vakarinis krantas žemas ir pelkėtas. Krantai ištisai apaugę medžiais ir krūmynais. Ežerą supa Pūslių miškas, tik šiaurinėje pakrantėje plyti pievos. Iš vakarų į rytus ežerą prateka Antalieptės HE tvenkinio intakas Ligaja (Katišius protaka jungiasi su į rytus telkšančiu Alksno ežeru). Į šiaurę įsikūręs Vajasiškio kaimas.

## Šaltiniai
Katrelka

**Katrelka** – ežerėlis Lietuvoje, Zarasų rajone, 7,5 km į šiaurės vakarus nuo Suvieko, Kampuolio hidrografiniame draustinyje. Ežero ilgis iš vakarų į rytus – 0,09 km, plotis – iki 0,05 km. Altitudė 125,9 m. Krantai žemi, palčiai užpelkėję, ištisai apaugę medžiais ir krūmynais. Pietvakariuose išteka upeliukas link Kumpuolio ežero (Kumpuolės upės baseinas). Šalia įsikūręs Joniškio kaimas. Rytine pakrante eina kelias .

## Šaltiniai
Keizaras

**Keizaras** – ežeras Lietuvoje, Zarasų rajone, 5 km į šiaurės rytus nuo Antazavės. Ežero ilgis iš šiaurės vakarų į pietryčius – 0,28 km, plotis – iki 0,18 km. Altitudė 141,6 m. Krantai apaugę medžiais, aukšti, tik rytinis krantas žemas. Pakrantės miškingos, vietomis tarp miško plyti pievos, iš vakarų prieina Kumpuolės šilas. Šalia įsikūręs Maniuliškių kaimas. Ežeras nenutekantis, priklauso Zalvės upės intako Kumpuolės baseinui.

Vakarine pakrante eina kelias . Šiaurinėje pakrantėje yra paplūdimys.

Vandenvardis *Kei̇̃zaras* galimai sėliškas, sietinas su *keižioti* ('kėtoti kojas, žargytis'), *keižėti* ('eižėti, skilti, trūkinėti').

## Šaltiniai
Walther Heymann

**Valteris Heimanas** (; 1882 m. gegužės 19 d. Karaliaučiuje, Rytų Prūsija – 1915 m. rugsėjo 1 d. Suasone, Prancūzija) – vokiečių poetas, išgarsėjęs savo poetiniais kūriniais apie Kuršių Neriją.

## Biografija
Kilęs iš žydų pirklių šeimos. Karaliaučiuje baigęs Frydricho kolegiją, toliau šio miesto universitete studijavo teisę. Vėliau mokslus tęsė Freiburge, Berlyne ir Miunchene. 1902 m. išlaikė paskutinius egzaminus ir metus laiko stažavosi Žuvininkuose ir Įsrutyje. Prieš pat paskutinius valstybinius egzaminus, suteikiančius teisininko kvalifikaciją, apsisprendė likusią savo gyvenimo dalį skirti tik literatūrai.    

1905 m. savo 14 eilėraščių jis pirmąkart paskelbė Rytų ir Vakarų Prūsijos poezijos rinktinėje. Po to dvejiems metams išvyko gyventi į Italiją. 1909 m. išleido išleido eilėraščių knygą „Nerijos vaizdai“, kurią žinovai įvertino kaip *vieną reikšmingiausių Kuršių Nerijos poetinių paveikslų* (Hubert Orłowski). Nuo 1912 m. dirbo laikraštyje „Königsberger Hartungschen Zeitung“, 1913 m. vedė dailininkę Mariją Perk. Prasidėjus Pirmajam pasauliniam karui, kaip ir daugelis vokiečių inteligentų, stojo savanoriu į kaizerio kariuomenę. Po metų žuvo Prancūzijoje.

## Bibliografija
* Der Springbrunnen – München, 1907 
* Nehrungsbilder – Königsberg, 1909  
* Das Tempelwunder (Erzählungen) – München, 1916 
* Die Tanne. Ein deutsches Volksbuch – München, 1917 
* Von Fahrt und Flug (Gedichte) – München, 1919 
* Feldwache (Gedichte) – München, [1922] 
* Gedichte, Prosa, Essays, Briefe. (Hrsg. von Leonhard M. Fiedler und Renate Heuer) – Frankfurt a.M., 1998

## Atminimo įamžinimas
* Tarpukaryje jam kartu su tapytojais E. Bischoff-Culm ir H. Beppo Borschke Nidoje buvo pastatytas paminklas.

## Šaltiniai
* Axel Walter. ''Heymann, Walther'' // kulturportal-west-ost.eu 
* Vor 100 Jahren starb der Dichter Walther Heymann // www.ostpreussen.net 
*  Kristina Jokubavičienė. ''Carlas Knaufas: „Turiu silpnybę tapyti kopas ir kurėnus...“'',  psl. 61
Hermanas Jėkelis

**Hermanas Jėkelis** (; 1901 m. gruodžio 17 d. Striūpuose (Šakių valsčius, Naumiesčio apskritis, Rusijos imperija) – 1980 m. sausio 8 d. Getingene, VFR) – evangelikų liuteronų kunigas Lietuvoje ir Vokietijoje. 

## Biografija
Studijavo teologiją ir filosofiją Vytauto Didžiojo universitete Kaune, taip pat Marburge ir Leipcige. 1930 m. Tauragės evangelikų liuteronų bažnyčioje įšventintas kunigu. Aptarnavo Sudargo, Skirsnemunės, Batakių, Žvyrių parapijas, nuo 1933 m. ir Raseinių evangelikus. Nuo 1933 m. buvo vienas iš Lietuvos vokiečių evangelikų liuteronų senjorų. 1937 m. tapo Žemaičių Naumiesčio evangelikų liuteronų bažnyčios kunigu. 1941 m. repatrijavo į Vokietiją.

Giustrovo katedros pamokslininkas, Antrojo pasaulinio karo metais dažnai vykdavo į Rytprūsius, kur aptarnavo be kunigų likusias parapijas. 1948 m. persikėlė į Vakarų Vokietiją ir iki 1972 m. tarnavo Atcenhauzeno (kaimas prie Getingeno) evangelikų bažnyčios kunigu. Aktyviai dirbo su iš Lietuvos TSR pokaryje persikėlusiais tautiečiais, 1951 m. paskirtas *Pagalbos Lietuvos vokiečiams komiteto* vadovu.

Parašė prisiminimų knygas apie Kauno universitete veikusią vokiečių studentų organizaciją „Arminia“ ir Lietuvos vokiečių evangelikų veiklą.

## Bibliografija
* Hermann Jaekel; Woldemar Günther. *Bilder aus der Geschichte des evangelischen Deutschtums in Litauen* – Leer (Ostfr.): Rautenberg, 1964
* Jaekel, Hermann. *Die Vereinigung der Deutschen Studenten in Litauen "Arminia"* – Göttingen: Hilfskomitee d. Evang. Dt. in Litauen, 1972

## Šaltiniai
* Pastor Jaekel 75 Jahre alt // Memeler Dampfboot Nr. 12, Dezember 1976, S. 240
* Senior Pastor Hermann Jaekel † // Memeler Dampfboot Nr. 2, Februar 1980, S. 25
* Doc. Albertas Juška. ''(Žemaičių Naumiesčio) Parapijos istorija'' // www.liuteronai.lt
Elisabeth Josephi

**Elizabet Jozefi** ( 1888 m. rugsėjo 7 d. Saukos kaimelis (dab. Viesytės savivaldybėje, Latvija) – 1986 m. kovo 12 d. Zarštete, Žemutinė Saksonija, VFR) – vokiečių rašytoja.

## Biografija
Gimė kaip Elisabeth von Kade. Po tėvo mirties gyveno ir mokėsi Rygoje. 1910 m. ištekėjo už evangelikų kunigo Karlo Frydricho Vilhelmo Jozefi ir ilgus metus gyveno Kretingoje, kur vyras tarnavo vietos bažnyčioje. 1926 m. vyrui mirus,  Elizabet Jozefi persikėlė į Šilutę ir šiame mieste atidarė internatą besimokantiems Herderio gimnazijoje. Antrojo pasaulinio karo pabaigoje pervažiavo į vakarinės Vokietijos Zaršteto miestą.

Literatūrine kūryba susidomėjo anksti, jos rašinius spausdino Klaipėdos *[[Memeler Dampfboot]]*, *[[Memelländische Rundschau]]* ir kiti periodiniai leidiniai. Kūrinių herojai gyveno ir veikė Klaipėdos krašte, taip pat Kurše. Didžiausios sėkmės rašytoja sulaukė jau būdama 87 metų, kai už romaną „Gydytojas Rytuose“ buvo apdovanota *Lietuvos vokiečių išeivių organizacijos* literatūros premija, o 1938 m. parašyta drama „Gaisras Klaipėdoje“ vėliau buvo pastatyta Hamburge ir Klaipėdoje.

## Bibliografija
* Streiflichter aus dem Osten – Heydekrug: Memelländische Rundschau, 1934
* Der große Brand in Memel (1938) 
* Ohne Land. (Roman aus Kurland) – Lepzig: Holzner-Verlag, 1942
* Unser Pastor. (Roman aus d. Baltikum) – Lahr: Kaumann, 1951
* Arzt im Osten – München: Goldmannverlag, 1976

## Šaltiniai
* Josephi, Elisabeth // Baltisches Biographisches Lexikon digital
* Carola L. Gottzmann, Petra Hörner. *Lexikon der deutschsprachigen Literatur des Baltikums und St. Petersburgs* – Berlin: De Gruyter, 2007; S. 637–638
* Elisabeth Josephi 90 Jahre alt // Memeler Dampfboot Nr. 8, August 1978, S. 123 
* Elisabeth Josephi † // Memeler Dampfboot Nr. 4, april 1986, S. 59  
* Dr. P. Rėklaitis. ''Nauji vokiečių pasakojimais iš netolimos Lietuvos praeities'' // www.aidai.eu
Juknėnų Aušros Vartų Gailestingumo Motinos koplyčia

**Juknėnų Aušros Vartų Gailestingumo Motinos koplyčia** –  koplyčia, veikianti Utenos rajone, Daugailių seniūnijoje, Juknėnuose, prie kelio . Priklauso Vajasiškio šv. Jono Krikštytojo parapijai.

## Istorija

1998 m. monsinjoro Petro Baltuškos (1930-2012) iniciatyva Utenos dekanate buvo atidaryti nauji maldos namai – Juknėnų koplyčia. 

Kaime uždarius vaikų lopšelį–darželį, pastatą siekta parduoti. Buvo suorganizuoti keli aukcionai, tačiau niekas nepirko pastato. Tada seniūnas paminėjo kun. P. Baltuškai, kad galėtų įsirengti maldos namus. Kunigas pasitarė su gyventojais ir 1997 m. kovo 27 d. Juknėnų bei Kubilių kaimo gyventojai parašė prašymą Utenos rajono savivaldybei: „*Prašome suteikti neatlyginamai Juknėnų kaime esantį vaikų lopšelio – darželio pastatą, kuriame mūsų religinė bendruomenė įrengtų maldos namus*”. Buvo pridėti 5 lapai gyventojų parašų (132 parašai). 1998 m. kovo 25 d.  klebonas P. Baltuška parašė prašymą rajono merui: „*Prašau perduoti Daugailių bažnyčiai religiniams tikslams nemokamam naudojimui Juknėnų k. Vajasiškio parapijoje, Daugailių seniūnijoje buvusį vaikų lopšelį – darželį*”. Prašymas buvo patenkintas ir trylika metų monsinjoras P. Baltuška aptarnavo  Juknėnų koplyčią. Steigiant koplyčią, monsinjorui daug talkino jau į amžinybę iškeliavusieji juknėniškiai Julius Čeburnys, Vanda Stepanavičienė ir Mamertas Jočys.

Koplyčia tituluota Aušros Vartų Gailestingumo Motinos vardu, tad tomis dienomis kaip ir Vilniaus Aušros Vartuose, taip ir Juknėnų koplyčioje švenčiama Švč. Mergelės Marijos Gailestingumo Motinos šventė. Koplyčioje pakabintas Aušros Vartų Marijos paveikslas.

Utenos rajono savivaldybės ir Juknėnų bendruomenės iniciatyva 2009 m. koplyčia Juknėnuose buvo suremontuota – padidintos patalpos. 

Nuo 2011 m. lapkričio 13 d. koplyčią aptarnavo Utenos Kristaus Žengimo į dangų parapijos vikaras Vitalijus Kodis.

## Galerija

Juknėnai, koplyčia.JPG|Vaizdas į altorių
Juknėnų koplyčia 2.JPG|Zakristija
Juknėnų koplyčia, klausykla.JPG|Klausykla


## Šaltiniai
Hafsa bint Umar

**Hafsa bint Umar** (, apie 605–665 m.) – VII a. islamo veikėja, Mahometo žmona.

## Biografija
Hafsa bint Umar buvo būsimo kalifo Umaro ibn Chatabo duktė. Ji gimė apie 605 m., gyveno Mekoje. Tėvas Umaras buvo vienas įnirtingiausiai besipriešinusių Mahometui, bet, kai priėmė islamą, tapo vienu iš ištikimiausių jo bendražygių. Hafsa buvo labai jauna, kai buvo ištekinta už Chunajiso ibn Huzaifos iš salamitų genties. Kartu su vyru ji dalyvavo antrajame musulmonų išėjime į Abisiniją. Po grįžimo jos vyras Chunajisas buvo mirtinai sužeistas 624 m. Badro mūšyje. Hafsos tėvas ieškojo, už ko ją ištekinti, ir visų pirmą kreipėsi į Usmaną. Šiam atsisakius kreipėsi į Abu Bakrą. Ir pastarajam atsisakius nusivylęs Umaras pasipasakojo Mahometui. Mahometas į tai pasakė: *„Aš tau parodysiu geresnį žentą nei Usmanas, o jam geresnį uošvį nei tu“* (Mahometo duktė tapo Usmano žmona). Iš to Umaras suprato, kad Mahometas ves Hafsą. Vėliau Abu Bakras esą pasakė Umarui, kad jis atsisakė vesti Hafsą, nes nujautė, kad Mahometas nori ją paimti į žmonas.

Hafsa ištekėjo už Mahometo Medinoje, kai jai buvo apie 20 metų, o pranašui apie 54 metus. Pasakojama, kad ji paveldėjo iš tėvo jo ryžtą ir polinkius mokslams. Mahometas tai vertino ir buvo pasamdęs jai mokytoją. Savo išsilavinimu tarp Mahometo žmonų Hafsa nusileido tik Aišai bint Abu Bakr. Pasakojama, kad ji ginčydavosi su Mahometu pakeltu balsu, dėl ko ją perspėjo tėvas. Pasakojama, kad Mahometas galvojo su ja išsiskirti, tačiau jam pasirodęs angelas Gabrielius jį perspėjo, kad Hafsa bus viena iš jo žmonų Rojuje. Rašytinė Korano versija, kurią paruošė Mahometo raštininkas Zeidas ibn Sabitas, buvo perduota jai saugoti ir po Mahometo mirties kalifu tapus Usmanui, pastarasis liepė šią versiją padauginti. Hafsa buvo giliai tikinti, skirdavo didelę laiko dalį maldoms ir susilaikymui iki savo mirties 665 m. Palaidota Al Baki kapinėse šalia Pranašo mečetės Medinoje. Ji nesusilaukė vaikų, savo turtą nurodė broliui Abdulai po jos mirties išdalinti varguoliams. Jos autorystei priskiriama 60 hadisų.

## Šaltiniai
* Shamim Aleem. *Prophet Muhammad (S) and His Family.* Author House, 2011, p. 106-107
Kvyklių Švč. Jėzaus Širdies koplyčia

**Kvyklių Švč. Jėzaus Širdies koplyčia** – katalikų koplyčia, stovinti Utenos rajone, Kvyklių kaime (Utenos sen.), prie kelio , 3,5 km į rytus nuo kelio . Veikia nuo 1995 m., priklauso Kuktiškių šv. Jono Krikštytojo parapijai. Koplyčia įsteigta Kuktiškių klebono Juozapo Čeberioko rūpesčiu, kad vietos tikintieji arčiau turėtų maldos namus, nes Kuktiškių bažnyčia yra už 9 kilometrų. Koplyčios statybą taip pat rėmė Utenos rajono savivaldybė.

## Istorija

Tuštėjant kaimui ir mažėjant jaunimo, palaipsniui kultūros namai Kvykliuose prarado savo buvusią reikšmę. Kuktiškių parapijos monsinjoras J. Čeberiokas, pastebėjęs vietos moterėles renkantis melstis pas Daratą (Daračiūtę) Vanagienę, nusprendė kultūros namuose įrengti maldos namus. Vietiniams gyventojams atkakliai kibus į darbus, pagelbėjus žemės ūkio bendrovei „Agrofirma Krašuona", Kvyklių koplyčia buvo įrengta. Ji atidaryta 1995 m. rugpjūčio 25 d. Pašventinta kaip Švč. Jėzaus Širdies koplyčia. Šv. Mišias šia proga koncelebravo Kaišiadorių vyskupas Juozapas Matulaitis, generalvikaras prelatas Jonas Jonys, Tauragnų parapijos klebonas Bronius Šlapelis. Per pamokslą vyskupas pabrėžė blaivaus ir doro krikščioniško gyvenimo būtinybę, ragino gilinti ir branginti tikėjimą, liudyti jį krikščionišku gyvenimu. Pašventinimo iškilmėse dalyvavo per pusantro tūkstančio žmonių, giedojo Kuktiškių parapijos choras. Po pamaldų vyskupas J. Matulaitis pašventino kryžių žuvusiems Lietuvos partizanams Kvyklių kaimo kapinėse. 

Priešais koplyčią 2010 m. spalio 24 d. buvo pastatytas medinis Kvyklių kaimo kryžius, kurį sukūrė kraštietis tautodailininkas Adolfas Kviklys (g. 1944 m.). Jo pagaminti stovi koplyčioje dievo stalas, suolai.

## Galerija

1. Kvykliai, koplyčia.JPG|Koplyčia 2019 m.
Koplyčia. Kvykliai.jpg|Vaizdas nuo gatvės
Kvykliai, koplyčia, galinis fasadas.JPG|Galinė dalis
Kvykliai, koplyčios kryžius.JPG|Geležinis kryžius ant koplyčios
Kvykliai, koplyčios altorius.jpg|Altorius


## Šaltiniai

## Nuorodos

* Utenos seniūnija. Kvykliai
Santa Katarina (Nuevo Leonas)

**Santa Katarina** () – miestas šiaurės vakarų Meksikoje, Nuevo Leono valstijoje, Rytų Siera Madrės priekalnėse, pietvakarinis Monterėjaus priemiestis. Praeina Monterėjaus–Saltiljo plentas. Tai daugiausia „miegamasis“ Monterėjaus priemiestis. Yra maisto, tekstilės pramonės įmonių.

Santa Katarinos pakraščiai siekia Monterėjaus viršukalnių nacionalinio parko teritoriją, netoliese yra La Huastekos kanjonas. Santa Katarinos apylinkės yra Monterėjaus gyventojų pamėgta poilsio, turistinė vieta.

## Istorija
Santa Katarina pradėjo kurtis kai 1577 m. čia pastatyti keliautojų namai. 1861 m. tapo miesteliu. Augti pradėjo XX a. antroje pusėje, plečiantis Monterėjui. 1977 m. suteiktos miesto teisės.

## Šaltiniai